**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 2–2/2558**

**วันพฤหัสบดีที่ 2 กรกฎาคม 2558**

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์ มหาวิทยาลัยขอนแก่น**

**--------------------------------------**

**ผู้มาประชุม**

1. ศ.อภิรัฐ ศิริธราธิวัตร คณบดี ประธาน
2. รศ.ชินะวัฒน์ มุกตพันธุ์ รองคณบดีฝ่ายบริหาร
3. ผศ.ปาพจน์ เจริญอภิบาล ผู้ช่วยคณบดีฝ่ายวิจัยและผลงานตีพิมพ์

แทนรองคณบดีฝ่ายวิจัย บัณฑิตศึกษา

และอุตสาหกรรมสัมพันธ์

1. อ.ชัชวาล อัยยาธิติ รองคณบดีฝ่ายวิชาการ
2. รศ.ศีขรินทร์ สุขโต รองคณบดีฝ่ายแผนยุทธศาสตร์และพัฒนาคุณภาพ
3. ผศ.ลัดดา ตันติวาณิชกุล รองคณบดีฝ่ายวิเทศสัมพันธ์และสื่อสารองค์กร
4. อ.จารุพล สุริยวนากุล รองคณบดีฝ่ายพัฒนานักศึกษา
5. ผศ.รัตมณี นันทสาร รักษาการรองหัวหน้าภาควิชาวิศวกรรมโยธา

แทนรักษาการหัวหน้าภาควิชาวิศวกรรมโยธา

1. รศ.วิระสิทธิ์ อิ่มถวิล หัวหน้าภาควิชาวิศวกรรมไฟฟ้า
2. ผศ.ชัยยันต์ จันทร์ศิริ หัวหน้าภาควิชาวิศวกรรมเกษตร
3. ผศ.ปณิธาน พีรพัฒนา หัวหน้าภาควิชาวิศวกรรมอุตสาหการ
4. ผศ.จุฬาภรณ์ เบญจปิยะพร รองหัวหน้าภาควิชาวิศวกรรมเครื่องกล

แทนรักษาการหัวหน้าภาควิชาวิศวกรรมเครื่องกล

1. ผศ.กัลยกร ขวัญมา รักษาการรองหัวหน้าภาควิชาวิศวกรรมสิ่งแวดล้อม

แทนรักษาการหัวหน้าภาควิชาวิศวกรรมสิ่งแวดล้อม

1. ผศ.ขนิษฐา คำวิลัยศักดิ์ หัวหน้าภาควิชาวิศวกรรมเคมี
2. รศ.กานดา สายแก้ว หัวหน้าภาควิชาวิศวกรรมคอมพิวเตอร์
3. รศ.วินัย ศรีอำพร กรรมการ
4. ผศ.อาวุธ ยิ้มแต้ กรรมการ
5. ผศ.บุญยิ่ง เจริญ กรรมการ
6. ศ.สุจินต์ บุรีรัตน์ กรรมการ
7. รศ.สมชาย ชวนอุดม กรรมการ
8. นางวรรณภา ไชยเสนา หัวหน้าสำนักงานคณบดีคณะวิศวกรรมศาสตร์

เลขานุการที่ประชุม

**ผู้ไม่มาประชุมเนื่องจากติดราชการและภารกิจอื่น**

1. รศ.ชาญณรงค์ สายแก้ว กรรมการ
2. อ.วาธิส ลีลาภัทร กรรมการ

**ผู้เข้าร่วมประชุม**

1. นายภาณุพงศ์ ต.ประเสริฐ ผู้ช่วยจดบันทึกการประชุม
2. นางสาวทิพากร ชัยสงค์ ผู้ช่วยจดบันทึกการประชุม

**เริ่มประชุมเวลา 13.30 น.**

เมื่อครบองค์ประชุมแล้ว ประธานได้กล่าวเปิดการประชุม และดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 การจัดกิจกรรมต้อนรับนักศึกษาใหม่ ปีการศึกษา 2558 ขององค์การนักศึกษา**

รองคณบดีฝ่ายพัฒนานักศึกษาได้แจ้งที่ประชุมถึงปฏิทินกิจกรรมนักศึกษามหาวิทยาลัย ขอนแก่น และปฏิทินกิจกรรมองค์การนักศึกษา ปีการศึกษา 2558 โดยเน้นย้ำกิจกรรมสำคัญๆ อาทิ วันเสาร์ที่ 18 กรกฎาคม 2558 นักศึกษาชั้นปีที่ 1 เข้าหอพัก วันจันทร์ที่ 20 กรกฎาคม 2558 พิธีปฐมนิเทศนักศึกษาใหม่ และวันอังคารที่ 21 กรกฎาคม 2558 นักศึกษามีกิจกรรมตลอดทั้งวัน ทั้งในและนอกมหาวิทยาลัย ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.2 ปฏิทินการจัดกิจกรรมต้อนรับนักศึกษาใหม่ คณะวิศวกรรมศาสตร์**

**ปีการศึกษา 2558**

รองคณบดีฝ่ายพัฒนานักศึกษาได้แจ้งที่ประชุมถึงปฏิทินการจัดกิจกรรมต้อนรับนักศึกษาใหม่ คณะวิศวกรรมศาสตร์ ปีการศึกษา 2558 ระหว่างวันที่ 8 กรกฎาคม – 3 กันยายน 2558 โดยมีกิจกรรมที่สำคัญ อาทิ วันเสาร์ที่ 18 กรกฎาคม 2558 วันนัดพบผู้ปกครอง และวันจันทร์ที่ 3 สิงหาคม 2558 พิธีปฐมนิเทศนักศึกษาใหม่ คณะวิศวกรรมศาสตร์ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.3 การเปลี่ยนผ่านสถานะภาพของข้าราชการไปเป็นพนักงานมหาวิทยาลัย เพื่อการเป็นมหาวิทยาลัยในกำกับ**

รองคณบดีฝ่ายบริหารได้แจ้งที่ประชุมว่า ตามที่ได้เข้าร่วมประชุมคณะกรรมการบริหารมหาวิทยาลัยขอนแก่น (กบม.) วาระพิเศษ เมื่อวันที่ 30 มิถุนายน 2558 แทนคณบดี ซึ่งที่ประชุมกบม. ได้หารือในประเด็นต่างๆ เกี่ยวกับการเปลี่ยนผ่านมหาวิทยาลัยขอนแก่น เป็นมหาวิทยาลัยในกำกับของรัฐ และมีมติที่สำคัญๆ ดังนี้

1. เงินเดือนเพิ่มของข้าราชการที่เปลี่ยนสถานะภาพจากข้าราชการไปเป็นพนักงานมหาวิทยาลัย คือ จำนวนเท่าที่รัฐบาลสนับสนุนให้กับมหาวิทยาลัย เช่น 1.6 เท่า เป็นต้น ลบด้วย 0.3 โดยจะหักไว้สำหรับการเลื่อนเงินเดือน สวัสดิการ และเงินชดเชยต่างๆ

2. เงินค่าตอบแทนประจำตำแหน่งทางวิชาการจ่าย 1 เท่า ส่วนอีก 1 เท่า มหาวิทยาลัยจ่ายตามเกณฑ์มาตรฐานที่มหาวิทยาลัยกำหนด (Performance pay)

3. หัวหน้าภาควิชาไม่ใช่ตำแหน่งผู้บริหาร

จึงแจ้งที่ประชุมเพื่อรับทราบ

**ที่ประชุมรับทราบ**

**1.4 โครงการสัมมนาผู้บริหารระดับสูง คณะวิศวกรรมศาสตร์ มหาวิทยาลัยขอนแก่น ประจำปี 2558**

รองคณบดีฝ่ายบริหารได้แจ้งที่ประชุมว่า ตามที่คณะฯ มีโครงการสัมมนาผู้บริหารระดับสูง คณะวิศวกรรมศาสตร์ มหาวิทยาลัยขอนแก่น ประจำปี 2558 ในวันที่ 10 – 12 กรกฎาคม 2558 เพื่อเป็นกระบวนการหนึ่งในการจัดทำแผนยุทธศาสตร์ 4 ปี และแผนปฏิบัติราชการ ประจำปีงบประมาณ พ.ศ. 2559 นั้น ที่ประชุมคณะกรรมการบริหารมหาวิทยาลัยขอนแก่น (กบม.) วาระพิเศษ เมื่อวันที่ 30 มิถุนายน 2558 ได้แจ้งว่าสภามหาวิทยาลัยขอนแก่นมีความกังวลเกี่ยวกับการจัดโครงการในลักษณะดังกล่าวของหน่วยงานต่างๆ และขอหารือในที่ประชุมคณะกรรมการบริหารมหาวิทยาลัยขอนแก่นคราวประชุมครั้งถัดไป ดังนั้น คณะฯ จึงขอเลื่อนโครงการสัมมนาผู้บริหารระดับสูง คณะวิศวกรรมศาสตร์ มหาวิทยาลัยขอนแก่น ประจำปี 2558 โดยไม่มีกำหนด จึงแจ้งที่ประชุมเพื่อรับทราบ

**ที่ประชุมรับทราบ**

**1.5 การจัดเก็บค่าสาธารณูปโภคโดยมหาวิทยาลัย**

รองคณบดีฝ่ายบริหารได้แจ้งที่ประชุมว่า ตามที่มหาวิทยาลัยขอนแก่นได้ดำเนินการจัดเก็บค่าสาธารณูปโภคจากคณะต่างๆ นั้น คณะฯ จึงมีแนวคิดในการกำหนดหลักเกณฑ์การจัดเก็บค่าสาธารณูปโภคจากหน่วยงานภายในคณะฯ โดยรายละเอียดจะแจ้งให้ทราบต่อไป

**ที่ประชุมรับทราบ**

**1.6 การแต่งตั้งให้พนักงานมหาวิทยาลัยดำรงตำแหน่งทางวิชาการ**

รองคณบดีฝ่ายบริหารได้แจ้งที่ประชุมว่า ตามที่ผู้ช่วยศาสตราจารย์กานดา สายแก้ว และอาจารย์ธัชพงศ์ กตัญญูกุล พนักงานมหาวิทยาลัย สังกัดภาควิชาวิศวกรรมคอมพิวเตอร์ ได้รับแต่งตั้งให้ดำรงตำแหน่งรองศาสตราจารย์และผู้ช่วยศาสตราจารย์ ตามคำสั่งมหาวิทยาลัยขอนแก่น ที่ 4349/2558 และ4374/2558 เรื่อง การแต่งตั้งให้พนักงานมหาวิทยาลัยดำรงตำแหน่งทางวิชาการ ตามลำดับ จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ และร่วมแสดงความยินดีกับผู้ได้รับแต่งตั้งให้ดำรงตำแหน่งทางวิชาการทั้งสองท่าน**

**1.7 รายงานผลการคัดเลือกบุคคลเข้าปฏิบัติงานเป็นพนักงานมหาวิทยาลัยโดยใช้ เงินรายได้**

รองคณบดีฝ่ายบริหารได้แจ้งที่ประชุมว่า ตามประกาศมหาวิทยาลัยขอนแก่น (ฉบับที่ 1070/2558) ลงวันที่ 22 พฤษภาคม 2558 ได้รับสมัครคัดเลือกบุคคลเข้าปฏิบัติงานเป็นพนักงานมหาวิทยาลัยโดยใช้เงินรายได้ ตำแหน่งนักวิชาการคอมพิวเตอร์ เลขประจำตำแหน่ง 1715 สังกัด สำนักเทคโนโลยีสารสนเทศ สำนักงานคณบดี คณะวิศวกรรมศาสตร์ ผลปรากฏว่านายสุภวัฒน์ คันทะพรม เป็นผู้ได้รับคัดเลือกเข้าปฏิบัติงานในตำแหน่งดังกล่าว จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.8 รายงานการรับเงินบริจาคเข้ากองทุนวิทยาเพียรวิจิตรเพื่อสร้างตึก 50 ปี**

รองคณบดีฝ่ายบริหารได้แจ้งที่ประชุมว่า ในเดือนมิถุนายน 2558 คณะฯ ได้รับเงินบริจาคเข้ากองทุนเพียรวิจิตร เพื่อสมทบทุนการก่อสร้างอาคาร 50 ปี คณะวิศวกรรมศาสตร์ จำนวนเงิน 6,849,550.50 บาท (หกล้านแปดแสนสี่หมื่นเก้าพันห้าร้อยห้าสิบบาทห้าสิบสตางค์) โดยยอดรวม ถึงวันที่ 30 มิถุนายน 2558 กองทุนวิทยาเพียรวิจิตร มีเงินทั้งสิ้น 124,320,093.79 บาท (หนึ่งร้อยยี่สิบสี่ล้านสามแสนสองหมื่นเก้าสิบสามบาทเจ็ดสิบเก้าสตางค์) จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.9 แต่งตั้งกรรมการประจำคณะวิศวกรรมศาสตร์**

รองคณบดีฝ่ายบริหารได้แจ้งที่ประชุมว่า ด้วยคณะฯ ได้รับคำสั่งมหาวิทยาลัยขอนแก่น ที่ 3911/2558 ลงวันที่ 11 มิถุนายน 2558 เรื่อง แต่งตั้งกรรมการประจำคณะวิศวกรรมศาสตร์ แต่งตั้งให้   
รองศาสตราจารย์วินัย ศรีอำพร ข้าราชการพลเรือนในสถาบันอุดมศึกษา สังกัดภาควิชาวิศวกรรมโยธา เป็นกรรมการประจำคณะฯ อีกวาระหนึ่ง ทั้งนี้ตั้งแต่วันที่ 19 มิถุนายน 2558 ถึงวันที่ 18 มิถุนายน 2560 จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ และร่วมแสดงความยินดีกับรองศาสตราจารย์วินัย ศรีอำพร**

**1.10 แต่งตั้งข้าราชการให้ดำรงตำแหน่งในระดับชำนาญการพิเศษ**

รองคณบดีฝ่ายบริหารได้แจ้งที่ประชุมว่า ตามคำสั่งมหาวิทยาลัยขอนแก่น ที่ 3900/2558 ลงวันที่ 11 มิถุนายน 2558 เรื่อง แต่งตั้งข้าราชการให้ดำรงตำแหน่งในระดับชำนาญการพิเศษ ได้แต่งตั้งให้นางมยุรี ยงกำลัง ข้าราชการพลเรือนในสถาบันอุดมศึกษา สังกัดงานคลังและพัสดุ คณะวิศวกรรมศาสตร์ ดำรงตำแหน่งนักวิชาการพัสดุชำนาญการพิเศษ เลขประจำตำแหน่ง 2576 ตั้งแต่วันที่ 13 มกราคม 2558 จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.11 รับรองผลการศึกษา ระดับบัณฑิตศึกษา โดยวิธีเวียน**

ผู้ช่วยคณบดีฝ่ายวิจัยและผลงานตีพิมพ์ได้แจ้งที่ประชุมว่า ด้วยงานวิจัย บัณฑิตศึกษาและอุตสาหกรรมสัมพันธ์ ได้จัดทำหนังสือเวียนคณะกรรมการประจำคณะฯ เพื่อพิจารณาให้ความเห็นชอบรับรองผลการศึกษา ประจำภาคปลาย ปีการศึกษา 2557 ระดับบัณฑิตศึกษา จำนวน 3 วิชา ตามหนังสือ ที่ ศธ 0514.4.1.4/ว 1874 ลงวันที่ 22 มิถุนายน 2558 (เวียนครั้งที่ 7/2558) ปรากฏว่าไม่มีข้อทักท้วง ผลการศึกษาจึงถือว่าคณะกรรมการประจำคณะฯ รับรองผลการศึกษา จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.12 ประกาศผลผู้รับทุนสนับสนุนการศึกษาสำหรับบุคลากรจากประเทศในภูมิภาคอาเซียนและอนุภูมิภาคลุ่มแม่น้ำโขง**

รองคณบดีฝ่ายวิเทศสัมพันธ์และสื่อสารองค์กรได้แจ้งที่ประชุมว่า ตามที่คณะฯ ได้เสนอชื่อผู้มีคุณสมบัติขอรับทุนสนับสนุนการศึกษาสำหรับบุคลากรจากประเทศในภูมิภาคอาเซียนและอนุภูมิภาค ลุ่มแม่น้ำโขง ปีการศึกษา 2558 นั้น ผลปรากฏว่า Ms. Erni Puspanantasari Putri จากประเทศอินโดนีเซีย ได้รับทุนการศึกษาเต็มจำนวนจากมหาวิทยาลัยขอนแก่น เพื่อศึกษาในระดับปริญญาเอก ภาควิชาวิศวกรรมอุตสาหการ จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.13 Mr. Seiji Okamaru และคณะ มาเยือนคณะวิศวกรรมศาสตร์**

**มหาวิทยาลัยขอนแก่น**

รองคณบดีฝ่ายวิเทศสัมพันธ์และสื่อสารองค์กรได้แจ้งที่ประชุมว่า เมื่อวันที่ 29 มิถุนายน 2558 รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ ได้นำผู้บริหารและคณะอาคันตุกะจาก Tottori Strategic Industrial Employment Council, Department of Commerce, Industry and Labor, Tottori Prefectural Government ประเทศญี่ปุ่น เข้าพบและหารือความร่วมมือทางวิชาการร่วมกับอธิการบดีมหาวิทยาลัยขอนแก่น คณบดีคณะวิศวกรรมศาสตร์ และผู้อำนวยการโรงพยาบาล ศรีนครินทร์ ทั้งนี้ ยังได้นำคณะอาคันตุกะดังกล่าว ศึกษาดูงาน ณ โรงงานผลิตและจำหน่ายอุปกรณ์การแพทย์

จากการหารือความร่วมมือดังกล่าว ทั้งสองสถาบันมีความเห็นร่วมกันที่จะจัดอบรมหลักสูตรการผลิตและการพัฒนาอุปกรณ์ทางการแพทย์ รุ่นที่ 1 ซึ่งเป็นโครงการต่อเนื่อง 3 ปี โดยจะจัดอบรมปีละ 3 รุ่น ประกอบด้วยนักศึกษาชาวญี่ปุ่น 10 คน และนักศึกษาคณะฯ 10 คน รวมรุ่นละ 20 คน โดยโครงการนี้จะเริ่มประมาณเดือน มีนาคม 2559 จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.14 เงินเพิ่มประจำปีของพนักงานมหาวิทยาลัย ปีงบประมาณ พ.ศ. 2557**

รองคณบดีฝ่ายบริหารได้แจ้งที่ประชุมว่า ตามที่ฝ่ายบริหารได้ดำเนินงานเกี่ยวกับการจัดสรรเงินเพิ่มประจำปีของพนักงานมหาวิทยาลัย ปีงบประมาณ พ.ศ. 2557 พบว่า คณะฯ ได้รับเงินเพิ่มเฉพาะส่วนที่ 1 จำนวนร้อยละ 70 แต่ไม่ได้รับส่วนที่ 2 ร้อยละ 30 เนื่องจากคณะฯ มีผลการปฏิบัติราชการประจำปีไม่เป็นไปตามหลักเกณฑ์ของมหาวิทยาลัย ซึ่งคณะฯ ได้จัดทำหนังสือท้วงติงหลักเกณฑ์การจัดสรรดังกล่าว โดยเสนอให้ใช้ผลการปฏิบัติราชการประจำปีเฉลี่ยกับผลการตรวจประเมินคุณภาพภายใน (IQA) ซึ่งที่ประชุมคณะกรรมการบริหารมหาวิทยาลัยขอนแก่น (กบม.) วาระพิเศษ เมื่อวันที่ 30 มิถุนายน 2558 มีมติเห็นชอบตามที่เสนอ คณะฯ จึงได้รับงบประมาณที่ใช้สำหรับจัดสรรเงินเพิ่มร้อยละ 30 คืน ซึ่งเป็นเงินจำนวนประมาณ 360,000 บาท จึงแจ้งที่ประชุมเพื่อรับทราบ

**ที่ประชุมรับทราบ**

**1.15 ขอแสดงความยินดีกับหัวหน้าภาควิชาวิศวกรรมไฟฟ้าคนใหม่**

ประธานได้แจ้งที่ประชุมว่า ตามที่รองศาสตราจารย์วิระสิทธิ์ อิ่มถวิล ได้รับการสรรหาให้ดำรงตำแหน่งหัวหน้าภาควิชาวิศวกรรมไฟฟ้า ตั้งแต่วันที่ 1 กรกฎาคม 2558 จึงขอแสดงความยินดีกับหัวหน้าภาควิชาวิศวกรรมไฟฟ้าคนใหม่ โดยคาดว่ามหาวิทยาลัยขอนแก่นจะดำเนินการจัดทำและส่งคำสั่งมายังคณะฯ ภายในสัปดาห์ถัดไป จึงแจ้งที่ประชุมเพื่อรับทราบ

**ที่ประชุมรับทราบ และร่วมแสดงความยินดีกับรองศาสตราจารย์วิระสิทธิ์ อิ่มถวิล**

**ระเบียบวาระที่ 2 รับรองรายงานการประชุมคณะกรรมการประจำคณะฯ ครั้งที่ 1-1/2558**

**เมื่อวันพฤหัสบดีที่ 18 มิถุนายน 2558**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 1-1/2558 โดยมีการแก้ไข ดังนี้

* หน้าที่ 1 บรรทัดที่ 10 จาก “...ผศ.กิตติเวช ขัตติยวิชัย...” แก้ไขเป็น “...ผศ.กิตติเวช ขันติยวิชัย...”
* หน้าที่ 11 บรรทัดที่ 20 จาก “...ฝ่ายวิชาการและเทคโนโลยีสารสนเทศ...” แก้ไขเป็น “...ฝ่ายวิชาการและสื่อสารองค์กร...”

**ระเบียบวาระที่ 3 เรื่องสืบเนื่องจากการประชุมครั้งก่อน**

**3.1 เรื่องสืบเนื่องวาระที่ 3.1 เรื่องสืบเนื่องวาระที่ 5.1 พิจารณาการยื่นขอรับใบอนุญาตประกอบวิชาชีพ ประเภทนิติบุคคล จากสภาวิศวกร ในคราวประชุมวาระพิเศษ ครั้งที่ 1/2558 เมื่อวันพฤหัสบดีที่ 11 มิถุนายน 2558 ในคราวประชุม ครั้งที่ 1–1/2558 เมื่อวันพฤหัสบดีที่ 18 มิถุนายน 2558**

รองคณบดีฝ่ายบริหารได้แจ้งที่ประชุมว่า สืบเนื่องวาระที่ 3.1 เรื่องสืบเนื่องวาระที่ 5.1 พิจารณาการยื่นขอรับใบอนุญาตประกอบวิชาชีพ ประเภทนิติบุคคล จากสภาวิศวกร ในคราวประชุมวาระพิเศษ ครั้งที่ 1/2558 เมื่อวันพฤหัสบดีที่ 11 มิถุนายน 2558 ในคราวประชุม ครั้งที่ 1–1/2558 วันพฤหัสบดีที่ 18 มิถุนายน 2558 ตามที่ที่ประชุมมีมติให้ฝ่ายบริหารหาข้อมูลเพิ่มเติมเพื่อประกอบการพิจารณา โดยเมื่อรวบรวมข้อมูลครบถ้วนแล้วให้นำเรื่องดังกล่าวเข้าพิจารณาในที่ประชุมอีกครั้งนั้น ฝ่ายบริหารได้สอบถามสำนักงานสภาวิศวกร สำนักงานภาคตะวันออกเฉียงเหนือ คณะวิศวกรรมศาสตร์ มหาวิทยาลัยขอนแก่น เรียบร้อยแล้ว จึงขอแจ้งในประเด็นสำคัญๆ ดังนี้

1. การดำเนินการยื่นขอรับใบอนุญาตประกอบวิชาชีพวิศวกรรมควบคุม ประเภทนิติบุคคล ต้องดำเนินการโดยนิติบุคคล ซึ่งในที่นี้หมายถึง มหาวิทยาลัยขอนแก่น

2. ต้องแต่งตั้งคณะกรรมการ โดยกรรมการกึ่งหนึ่งต้องมีใบอนุญาตฯ ประเภทบุคคลธรรมดาตามระดับและสาขาที่จะขอยื่นขอรับใบอนุญาตฯ ประเภทนิติบุคคล

จากเหตุผลดังกล่าวข้างต้นการยื่นขอรับใบอนุญาตประกอบวิชาชีพวิศวกรรมควบคุม ประเภทนิติบุคคล คณะฯ คงไม่สามารถดำเนินการได้ในโครงสร้างการบริหารงานในปัจจุบัน จึงแจ้งที่ประชุมเพื่อรับทราบ

**ที่ประชุมรับทราบ**

**3.2 เรื่องสืบเนื่องวาระที่ 5.1 พิจารณาเสนอชื่อผู้สมควรได้รับรางวัลพระธาตุพนมทองคำ มหาวิทยาลัยขอนแก่นประจำปี พ.ศ. 2558 ในคราวประชุม ครั้งที่ 1–1/2558 เมื่อวันพฤหัสบดีที่ 18 มิถุนายน 2558**

ประธานได้แจ้งที่ประชุมว่า สืบเนื่องวาระที่ 5.1 พิจารณาเสนอชื่อผู้สมควรได้รับรางวัล พระธาตุพนมทองคำ มหาวิทยาลัยขอนแก่นประจำปี พ.ศ. 2558 ในคราวประชุม ครั้งที่ 1–1/2558 เมื่อวันพฤหัสบดีที่ 18 มิถุนายน 2558 ตามที่ที่ประชุมมีมติให้คณะกรรมการประจำคณะฯ นำเรื่องดังกล่าวไปพิจารณา และเสนอชื่อเป็นวาระสืบเนื่องในการประชุมครั้งถัดไปนั้น ที่ประชุมขอเลื่อนการเสนอชื่อเป็นวาระสืบเนื่องในการประชุมครั้งถัดไป

**ที่ประชุมรับทราบ**

**3.3 เรื่องสืบเนื่องวาระที่ 5.3 พิจารณาเสนอชื่อศิษย์เก่า มข. เพื่อคัดเลือกเป็นศิษย์เก่าดีเด่นและศิษย์เก่าเกียรติยศ ประจำปี 2558 ในคราวประชุม ครั้งที่ 1–1/2558 เมื่อวันพฤหัสบดีที่ 18 มิถุนายน 2558**

ประธานได้แจ้งที่ประชุมว่า สืบเนื่องวาระที่ 5.3 พิจารณาเสนอชื่อศิษย์เก่า มข. เพื่อคัดเลือกเป็นศิษย์เก่าดีเด่นและศิษย์เก่าเกียรติยศ ประจำปี 2558 ในคราวประชุม ครั้งที่ 1–1/2558 เมื่อวันพฤหัสบดีที่ 18 มิถุนายน 2558 ตามที่ที่ประชุมมีมติให้คณะกรรมการประจำคณะฯ นำเรื่องดังกล่าวไปพิจารณาและเสนอชื่อเป็นวาระสืบเนื่องในการประชุมครั้งถัดไป ทั้งนี้ให้ฝ่ายพัฒนานักศึกษาสอบถามไปยังสมาคมศิษย์เก่าวิศวกรรมศาสตร์ มหาวิทยาลัยขอนแก่น เพื่อเปิดโอกาสให้สมาคมศิษย์เก่าฯ ได้ร่วมเสนอชื่อศิษย์เก่าที่มีคุณสมบัติเหมาะสมด้วยนั้น ที่ประชุมขอเลื่อนการเสนอชื่อเป็นวาระสืบเนื่องในการประชุมครั้งถัดไป

**ที่ประชุมรับทราบ**

**3.4 เรื่องสืบเนื่องวาระที่ 5.4 พิจารณาเสนอชื่อคณาจารย์ในสังกัด เพื่อสมัครเป็นกรรมการบริหารสมาคมวิทยาศาสตร์แห่งประเทศไทยฯ ในคราวประชุม ครั้งที่   
1–1/2558 เมื่อวันพฤหัสบดีที่ 18 มิถุนายน 2558**

ประธานได้แจ้งที่ประชุมว่า สืบเนื่องวาระที่ 5.4 พิจารณาเสนอชื่อคณาจารย์ในสังกัด เพื่อสมัครเป็นกรรมการบริหารสมาคมวิทยาศาสตร์แห่งประเทศไทยฯ ในคราวประชุม ครั้งที่ 1–1/2558 เมื่อวันพฤหัสบดีที่ 18 มิถุนายน 2558 ตามที่ที่ประชุมมีมติให้คณะกรรมการประจำคณะฯ นำเรื่องดังกล่าวไปพิจารณา และเสนอชื่อเป็นวาระสืบเนื่องในการประชุมครั้งถัดไปนั้น ที่ประชุมขอเลื่อนการเสนอชื่อเป็นวาระสืบเนื่องในการประชุมครั้งถัดไป

**ที่ประชุมรับทราบ**

**3.5 เรื่องสืบเนื่องวาระที่ 5.9 พิจารณานักศึกษาสำเร็จการศึกษา ในคราวประชุมครั้งที่ 1-1/2558 เมื่อวันพฤหัสบดีที่ 18 มิถุนายน 2558**

รองคณบดีฝ่ายวิชาการได้เสนอต่อที่ประชุมว่า สืบเนื่องวาระที่ 5.9 พิจารณานักศึกษาสำเร็จการศึกษา ในคราวประชุมครั้งที่ 1-1/2558 เมื่อวันพฤหัสบดีที่ 18 มิถุนายน 2558 ที่ประชุมมีมติให้ฝ่ายวิชาการตรวจสอบเงื่อนไขการสำเร็จการศึกษา ของนักศึกษาจำนวน 2 คน ประจำภาคการศึกษาต้น ปีการศึกษา 2557 ฝ่ายวิชาการได้ตรวจสอบเงื่อนไข และแนวปฏิบัติในการดำเนินการแจ้งการสำเร็จการศึกษาต่อสำนักทะเบียนในลักษณะเดียวกันนี้เรียบร้อยแล้ว ผลปรากฏว่า นักศึกษาจำนวน 2 คน สำเร็จการศึกษา ประจำภาคการศึกษาต้น ปีการศึกษา 2557 เป็นไปตามเงื่อนไขและแนวปฏิบัติเดิม ทั้งนี้ มหาวิทยาลัยขอนแก่นกำลังจะหารือในแนวปฏิบัติดังกล่าวอีกครั้ง

หัวหน้างานบริการการศึกษาได้เข้าชี้แจงรายละเอียดต่อที่ประชุมเพิ่มเติม และได้นำประกาศมหาวิทยาลัยขอนแก่น (ฉบับที่ 816/2552) เรื่อง เกณฑ์มาตรฐานความรู้ความสามารถทางคอมพิวเตอร์และเทคโนโลยีสารสนเทศขั้นพื้นฐาน สำหรับนักศึกษาระดับปริญญาตรี มหาวิทยาลัยขอนแก่น พ.ศ. 2552 เข้าที่ประชุมเพื่อศึกษาและใช้ประกอบการพิจารณา

**มติ ที่ประชุมพิจารณาแล้วมีมติให้นักศึกษาจำนวน 2 คนดังกล่าวข้างต้น สำเร็จการศึกษา ประจำภาคการศึกษาปลาย ปีการศึกษา 2557 และให้ฝ่ายวิชาการดำเนินการต่อไป**

**3.6 เรื่องสืบเนื่องวาระที่ 5.15 พิจารณาเสนอชื่อผู้สมควรได้รับปริญญากิตติมศักดิ์ ในคราวประชุม ครั้งที่ 1–1/2558 เมื่อวันพฤหัสบดีที่ 18 มิถุนายน 2558**

ประธานได้แจ้งที่ประชุมว่า สืบเนื่องวาระ 5.15 พิจารณาเสนอชื่อผู้สมควรได้รับปริญญากิตติมศักดิ์ ประจำปี พ.ศ. 2558 ในคราวประชุม ครั้งที่ 1–1/2558 เมื่อวันพฤหัสบดีที่ 18 มิถุนายน 2558 ตามที่ที่ประชุมมีมติให้คณะกรรมการประจำคณะฯ นำเรื่องดังกล่าวไปพิจารณา และเสนอชื่อเป็นวาระสืบเนื่องในการประชุมครั้งถัดไปนั้น ที่ประชุมขอเลื่อนการเสนอชื่อเป็นวาระสืบเนื่องในการประชุมครั้งถัดไป

**ที่ประชุมรับทราบ**

**ระเบียบวาระที่ 4 เรื่องค้างการพิจารณา - ไม่มี -**

**ระเบียบวาระที่ 5 เรื่องเสนอเพื่อพิจารณา**

**5.1 พิจารณาการขออนุมัติเงินในการดำเนินการจ้างเหมาบริการรถตู้**

รองคณบดีฝ่ายบริหารได้เสนอต่อที่ประชุมว่า ด้วยคณะฯ มีความจำเป็นต้องจ้างเหมารถตู้ จำนวน 1 คัน เพื่อให้บริการสำหรับหน่วยงานในคณะฯ ในการติดต่อราชการระหว่างหน่วยงาน หรือเดินทางไปราชการต่างจังหวัด และเนื่องจากรถตู้ 1 คัน ที่ใช้อยู่ในปัจจุบันจะหมดสัญญาเช่าในวันที่ 31 สิงหาคม 2558 ดังนั้น จึงขอหารือต่อที่ประชุมเพื่อแนวทางในการจ้างเหมาบริการรถตู้ของคณะวิศวกรรมศาสตร์ ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.2 พิจารณาการรับบุคคลเข้าศึกษาในมหาวิทยาลัยขอนแก่นโดยวิธีรับตรง ประเภทโควตาภาคฯ ประจำปีการศึกษา 2559**

รองคณบดีฝ่ายวิชาการได้เสนอต่อที่ประชุมว่า ด้วยมหาวิทยาลัยขอนแก่น จะดำเนินการรับสมัครคัดเลือกบุคคลเข้าศึกษาในมหาวิทยาลัยขอนแก่นโดยวิธีรับตรง ประเภทโควตาภาคฯ ประจำปีการศึกษา 2559 โดยได้ขอความอนุเคราะห์ให้คณะฯ พิจารณาหลักเกณฑ์ในการคัดเลือกบุคคลเข้าศึกษาดังกล่าว ทั้งนี้ ฝ่ายวิชาการได้ดำเนินการร่างเกณฑ์การพิจารณาเป็นที่เรียบร้อยแล้ว จึงขอหารือต่อที่ประชุมในการพิจารณาร่างเกณฑ์ดังกล่าว ดังรายละเอียดตามเอกสารประกอบวาระการประชุม

**มติ ประชุมพิจารณาแล้วมีมติเห็นชอบ แต่ให้ฝ่ายวิชาการแก้ไขเกณฑ์การคัดเลือกบุคคลเพื่อเข้าศึกษาในสาขาวิชาวิศวกรรมคอมพิวเตอร์ ดังรายละเอียดต่อไปนี้**

* **ตัดค่าน้ำหนักกลุ่มสาระวิชาหลัก (มข.) วิชาเคมีออก**
* **ปรับค่าน้ำหนักกลุ่มสาระวิชาหลัก (มข.) วิชาภาษาอังกฤษ จากเดิม ร้อยละ 20 เป็น ร้อยละ 30**
* **ปรับค่าน้ำหนักกลุ่มสาระวิชาหลัก (มข.) วิชาคณิตศาสตร์ จากเดิม ร้อยละ 20 เป็น ร้อยละ 25**

**5.3 พิจารณาขออนุมัติรับนักศึกษาในระดับปริญญาตรี ปีการศึกษา 2559**

รองคณบดีฝ่ายวิชาการได้เสนอต่อที่ประชุมว่า ด้วยภาควิชาวิศวกรรมอุตสาหการ ได้ขออนุมัติรับนักศึกษาเพื่อเข้าศึกษาในระดับปริญญาตรี ปีการศึกษา 2559 โดยวิธีรับตรงในชั้นปีที่ 1 จำนวน 40 คน และจากวิธีรับนักศึกษาวิศวกรรมทั่วไปในชั้นปีที่ 2 จำนวน 60 คน รวมทั้งสิ้น 100 คน ตามมติคณะกรรมการภาควิชาวิศวกรรมอุตสาหการ ในคราวประชุมครั้งที่ 4-64/2558 เมื่อวันอังคารที่ 9 มิถุนายน 2558 จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติให้ภาควิชาวิศวกรรมอุตสาหการ รับนักศึกษาระดับปริญญาตรี ปีการศึกษา 2559 ทั้ง 100 คน โดยวิธีเดิมก่อน และแนะนำให้หารือร่วมกันกับอีก 3 ภาควิชาที่รับนักศึกษาวิศวกรรมทั่วไป เพื่อจะได้กำหนดวิธีรับนักศึกษาในปีการศึกษา 2560 ต่อไป**

**5.4 พิจารณาขอคืนสภาพนักศึกษา ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วยนายธีรโชติ ฤกษ์จารี เคยเป็นนักศึกษาคณะวิศวกรรมศาสตร์ รหัสประจำตัว 553040784-7 ซึ่งพ้นสภาพการเป็นนักศึกษา เมื่อวันที่ 23 ตุลาคม 2556 เนื่องจากไม่ชำระค่าธรรมเนียมเพื่อขึ้นหรือต่อทะเบียนภายในเวลาที่มหาวิทยาลัยกำหนด ได้ยื่นคำร้องขอคืนสภาพนักศึกษาเมื่อวันที่ 19 มิถุนายน 2558 เพื่อเข้าศึกษาในภาคการศึกษาต้น ปีการศึกษา 2558 จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.5 พิจารณานักศึกษาสำเร็จการศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาระดับปริญญาตรี คณะวิศวกรรมศาสตร์ ได้เรียนครบหลักสูตรวิศวกรรมศาสตรบัณฑิต (วศ.บ.) หลักสูตรภาคปกติและหลักสูตรโครงการพิเศษ ประจำปีการศึกษา 2557 ภาคปลาย จำนวน 136 คน โดยได้ผ่านการตรวจสอบความถูกต้องจากภาควิชาที่สังกัดและงานบริการการศึกษาของคณะฯ แล้ว ดังนี้

**หลักสูตรภาคปกติ**

สาขาวิชาวิศวกรรมโยธา จำนวน 47 คน

สาขาวิชาวิศวกรรมไฟฟ้า จำนวน 46 คน

สาขาวิชาวิศวกรรมเกษตร จำนวน 2 คน

สาขาวิชาวิศวกรรมอุตสาหการ จำนวน 3 คน

สาขาวิชาวิศวกรรมเครื่องกล จำนวน 5 คน

สาขาวิชาวิศวกรรมสิ่งแวดล้อม จำนวน 6 คน

สาขาวิชาวิศวกรรมเคมี จำนวน 2 คน

สาขาวิชาวิศวกรรมคอมพิวเตอร์ จำนวน 9 คน

**หลักสูตรโครงการพิเศษ**

สาขาวิชาวิศวกรรมโยธา จำนวน 11 คน

สาขาวิชาวิศวกรรมไฟฟ้า จำนวน 1 คน

สาขาวิชาวิศวกรรมเครื่องกล จำนวน 1 คน

สาขาวิชาวิศวกรรมเคมี จำนวน 3 คน

รวมทั้งสิ้นจำนวน 136 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.6 พิจารณาโครงสร้างของคณะกรรมการประเมินคุณภาพภายในระดับหลักสูตร**

รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า ตามที่สำนักงานคณะกรรมการการอุดมศึกษา (สกอ.) ได้กำหนดระบบการประกันคุณภาพภายในระดับหลักสูตร ฝ่ายแผนยุทธศาสตร์และพัฒนาคุณภาพจึงขอเสนอโครงสร้างของคณะกรรมการประเมินคุณภาพภายในระดับหลักสูตร ซึ่งสอดคล้องกับโครงสร้างและหลักเกณฑ์จากสกอ. รายละเอียดดังต่อไปนี้

1. คณะกรรมการฯ ประกอบด้วย ประธาน ผู้ทรงคุณวุฒิ และกรรมการและเลขานุการ

รวม 3 คน

1. ประธาน ให้เป็นผู้ประเมินภายนอกหลักสูตร
2. ผู้ทรงคุณวุฒิ ให้เป็นผู้ประเมินภายนอกสถาบัน
3. กรรมการและเลขานุการ ให้เป็นไปตามเกณฑ์ของสกอ. หมายถึง ไม่ระบุเฉพาะเจาะจง เหมือนประธาน และผู้ทรงคุณวุฒิ
4. มีคณะกรรมการฯ ภาควิชาละ 1 ชุด โดยให้ดำเนินการประเมินทุกหลักสูตรของภาควิชานั้นๆ
5. ขออนุมัติหลักการในการจ่ายเงินค่าเบี้ยเลี้ยงให้กับคณะกรรมการฯ

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ ยกเว้นหลักการในการจ่ายเงินค่าเบี้ยเลี้ยงให้กับคณะกรรมการฯ โดยให้กำหนดเป็นภาระงานเพิ่มเพื่อใช้ประกอบการพิจารณาความดีความชอบแทน ทั้งนี้ ให้ฝ่ายแผนยุทธศาสตร์และพัฒนาคุณภาพดำเนินการต่อไป**

**5.7 พิจารณาเสนอชื่อบุคคลเพื่อแต่งตั้งเป็นคณะกรรมการสรรหาหัวหน้าภาควิชาวิศวกรรมโยธา และภาควิชาวิศวกรรมสิ่งแวดล้อม**

รองคณบดีฝ่ายบริหารได้เสนอต่อที่ประชุมว่า ตามที่หัวหน้าภาควิชาวิศวกรรมโยธา และภาควิชาวิศวกรรมสิ่งแวดล้อม ได้ลาออกจากตำแหน่ง เพื่อให้การดำเนินการสรรหาหัวหน้าภาควิชาวิศวกรรมโยธา และภาควิชาวิศวกรรมสิ่งแวดล้อมเป็นไปด้วยความเรียบร้อย และเป็นไปตามข้อบังคับมหาวิทยาลัยขอนแก่น ว่าด้วย การสรรหาหัวหน้าภาควิชา พ.ศ. 2550 ลงวันที่ 21 พฤษภาคม 2550 จึงเสนอที่ประชุมเพื่อพิจารณาแต่งตั้งคณะกรรมการสรรหาหัวหน้าภาควิชาวิศวกรรมโยธา และภาควิชาวิศวกรรมสิ่งแวดล้อม ดังรายละเอียดตามเอกสารประกอบวาระการประชุม

ผู้ช่วยศาสตราจารย์อาวุธ ยิ้มแต้ ได้เสนอต่อที่ประชุมว่า ในกรณีที่ผู้ได้รับการเสนอชื่อให้เป็นคณะกรรมการสรรหาหัวหน้าภาควิชาสละสิทธิ์ ให้ฝ่ายบริหารนำรายชื่อลำดับถัดไปตามที่ภาควิชาเสนอมาทดแทนได้ทันที

**มติ ที่ประชุมพิจารณาแล้วมีมติเห็นชอบหลักการทดแทนผู้สละสิทธิ์ตามลำดับที่ภาควิชาเสนอ และแต่งตั้งคณะกรรมการสรรหาหัวหน้าภาควิชาวิศวกรรมโยธา แบ่งออกเป็น 3 กลุ่ม ดังนี้**

1. **กรรมการประจำคณะฯ จากคณาจารย์ประจำในภาควิชาอื่นของคณะฯ จำนวน 1 คน**

**คือ อาจารย์วาธิส ลีลาภัทร**

1. **หัวหน้าภาควิชาอื่น จำนวน 1 คน คือ หัวหน้าภาควิชาวิศวกรรมเครื่องกล**
2. **คณาจารย์ภายนอกภาควิชาที่จะสรรหา จำนวน 2 คน ได้แก่**

**- รองศาสตราจารย์พรเทพ ขอขจายเกียรติ**

**- รองศาสตราจารย์สมใจ ขจรชีพพันธุ์งาม**

**และแต่งตั้งคณะกรรมการสรรหาหัวหน้าภาควิชาวิศวกรรมสิ่งแวดล้อม ดังนี้**

1. **กรรมการประจำคณะฯ จากคณาจารย์ประจำในภาควิชาอื่นของคณะฯ จำนวน 1 คน**

**คือ รองศาสตราจารย์ชาญณรงค์ สายแก้ว**

1. **หัวหน้าภาควิชาอื่น จำนวน 1 คน คือ หัวหน้าภาควิชาวิศวกรรมไฟฟ้า**

**3. คณาจารย์ภายนอกภาควิชาที่จะสรรหา จำนวน 2 คน ได้แก่**

**- รองศาสตราจารย์วันชัย สะตะ**

**- อาจารย์นวภัค เอื้ออนันต์**

**ทั้งนี้ ให้ฝ่ายบริหารดำเนินการต่อไป**

**5.8 พิจารณาการขอกำหนดตำแหน่งทางวิชาการ**

รองคณบดีฝ่ายบริหารได้เสนอต่อที่ประชุมว่า ด้วยนายธีรวัฒน์ เหล่านภากุล พนักงานมหาวิทยาลัยในสถาบันอุดมศึกษา ตำแหน่งอาจารย์ สังกัดภาควิชาวิศวกรรมอุตสาหการ คณะวิศวกรรมศาสตร์ มีความประสงค์ขอกำหนดตำแหน่งทางวิชาการเป็นผู้ช่วยศาสตราจารย์ โดยหน่วยการเจ้าหน้าที่ ได้ตรวจสอบคุณสมบัติผู้ประสงค์จะขอดำรงตำแหน่งดังกล่าวเรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยเสนอแนะให้พิจารณาไม่ระบุหรือยืนยันผลงานบทความทางวิชาการ เนื่องจากยังไม่ได้ตีพิมพ์อย่างเป็นทางการ และให้ฝ่ายบริหารดำเนินการต่อไป**

**5.9 พิจารณารับรองผลการศึกษา ระดับบัณฑิตศึกษา**

ผู้ช่วยคณบดีฝ่ายวิจัยและผลงานตีพิมพ์ได้เสนอต่อที่ประชุมว่า ด้วยมีอาจารย์ประจำวิชาได้ส่งผลการศึกษาระดับบัณฑิตศึกษา ประจำภาคการศึกษาปลาย ปีการศึกษา 2557 รายละเอียดดังนี้

|  |  |  |
| --- | --- | --- |
| สาขาวิชาวิศวกรรมไฟฟ้า | จำนวน 2 | รายวิชา |
| สาขาวิชาวิศวกรรมอุตสาหการ/สาขาวิศวกรรม  การจัดการอุตสาหกรรมและโลจิสติกส์ | จำนวน 1 | รายวิชา |
| สาขาวิชาวิศวกรรมเครื่องกล/สาขาวิชาวิศวกรรม  พลังงาน | จำนวน 3 | รายวิชา |
| สาขาวิชาวิศวกรรมสิ่งแวดล้อม | จำนวน 2 | รายวิชา |
| สาขาวิชาวิศวกรรมคอมพิวเตอร์ | จำนวน 1 | รายวิชา |
|  | รวมทั้งสิ้นจำนวน 9 | รายวิชา | |

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ ดำเนินการต่อไป**

**5.10 พิจารณา (ร่าง) ประกาศคณะวิศวกรรมศาสตร์ เรื่อง องค์ประกอบ และอำนาจหน้าที่ของคณะกรรมการบัณฑิตศึกษา คณะวิศวกรรมศาสตร์**

ผู้ช่วยคณบดีฝ่ายวิจัยและผลงานตีพิมพ์ได้เสนอต่อที่ประชุมว่า ด้วยฝ่ายวิจัย บัณฑิตศึกษาและอุตสาหกรรมสัมพันธ์ ได้จัดทำ (ร่าง) ประกาศคณะวิศวกรรมศาสตร์ เรื่อง องค์ประกอบ และอำนาจหน้าที่ของคณะกรรมการบัณฑิตศึกษา คณะวิศวกรรมศาสตร์ ซึ่งผ่านความเห็นชอบจากคณะกรรมการบัณฑิตศึกษา ในคราวประชุมครั้งที่ 16-3/2558 เมื่อวันที่ 25 มิถุนายน 2558 เป็นที่เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบในหลักการ แต่ให้ฝ่ายวิจัย บัณฑิตศึกษาและอุตสาหกรรมสัมพันธ์เพิ่มเติมนิยามของคำสำคัญในประกาศ ก่อนดำเนินการต่อไป**

**5.11 พิจารณา (ร่าง) ประกาศคณะวิศวกรรมศาสตร์ เรื่อง หลักเกณฑ์การให้รางวัลสนับสนุนการจัดทำข้อเสนอโครงการวิจัย บริการวิชาการ และนวัตกรรม**

ผู้ช่วยคณบดีฝ่ายวิจัยและผลงานตีพิมพ์ได้เสนอต่อที่ประชุมว่า ด้วยงานวิจัย บัณฑิตศึกษาและอุตสาหกรรมสัมพันธ์ ได้จัดทำ (ร่าง) ประกาศคณะวิศวกรรมศาสตร์ เรื่อง หลักเกณฑ์การให้รางวัลสนับสนุนการจัดทำข้อเสนอโครงการวิจัย บริการวิชาการ และนวัตกรรม ซึ่งผ่านความเห็นชอบจากคณะกรรมการบริหารกองทุนวิจัยประจำคณะวิศวกรรมศาสตร์ ในคราวประชุมครั้งที่ 2/2558 เมื่อวันที่ 1 กรกฎาคม 2558 เป็นที่เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยในกรณีที่เป็นทุนสนับสนุนร่วมกันกับหน่วยงานภายนอก (Matching fund) ให้คำนวณเฉพาะส่วนที่ได้รับการสนับสนุนจากหน่วยงานภายนอก ทั้งนี้ ให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.12 พิจารณาการขอรับทุนเพื่อเข้าร่วมนำเสนอผลงานวิจัย ในการประชุมวิชาการนานาชาติในต่างประเทศ จากมหาวิทยาลัยขอนแก่น งวดที่ 6/2558**

ผู้ช่วยคณบดีฝ่ายวิจัยและผลงานตีพิมพ์ได้เสนอต่อที่ประชุมว่า เนื่องด้วยผู้ช่วยศาสตราจารย์  
กิตติเวช ขันติยวิชัย สังกัดภาควิชาวิศวกรรมโยธา ได้ยื่นแบบขอรับทุนเพื่อเข้าร่วมนำเสนอผลงานวิจัย ในการประชุมวิชาการนานาชาติในต่างประเทศจากมหาวิทยาลัยขอนแก่น งวดที่ 6/2558 จำนวน 70,000 บาท เพื่อไปนำเสนอผลงานในการประชุมวิชาการนานาชาติ The 4th International Scientific Forum ISF2015 on “Education Climate Change and Economic Development” ระหว่างวันที่ 2 - 4 กันยายน 2558 ณ สหราชอาณาจักร จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.13 พิจารณาเห็นชอบนักศึกษาสำเร็จการศึกษา ระดับบัณฑิตศึกษา**

ผู้ช่วยคณบดีฝ่ายวิจัยและผลงานตีพิมพ์ได้เสนอต่อที่ประชุมว่า ด้วยมีนักศึกษาระดับบัณฑิตศึกษา คณะวิศวกรรมศาสตร์ ได้เรียนครบหลักสูตรวิศวกรรมศาสตรมหาบัณฑิต (วศ.ม.) โดยได้ผ่านการตรวจสอบความถูกต้องจากภาควิชาที่สังกัดและหน่วยบัณฑิตศึกษาของคณะฯ เป็นที่เรียบร้อยแล้ว ดังนี้ สาขาวิชาวิศวกรรมโยธา แผน ก แบบ ก 2 จำนวน 1 คน

สาขาวิชาวิศวกรรมสิ่งแวดล้อม แผน ก แบบ ก 2 จำนวน 2 คน

รวมทั้งสิ้นจำนวน 3 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.14 พิจารณาเปลี่ยนแปลงอาจารย์ผู้รับผิดชอบหลักสูตร และอาจารย์ประจำหลักสูตร**

ผู้ช่วยคณบดีฝ่ายวิจัยและผลงานตีพิมพ์ได้เสนอต่อที่ประชุมว่า ด้วยภาควิชาวิศวกรรมโยธา มีความประสงค์เปลี่ยนแปลงอาจารย์ผู้รับผิดชอบหลักสูตร และอาจารย์ประจำหลักสูตร หลักสูตรวิศวกรรมศาสตรมหาบัณฑิต สาขาวิชาวิศวกรรมโยธา (หลักสูตรปรับปรุง พ.ศ. 2555) และหลักสูตรปรัชญาดุษฎีบัณฑิต สาขาวิชาวิศวกรรมโยธา (หลักสูตรปรับปรุง พ.ศ. 2555) ซึ่งผ่านความเห็นชอบจากที่ประชุมคณะกรรมการบัณฑิตศึกษา ในคราวประชุมครั้งที่ 16-3/2558 เมื่อวันที่ 25 มิถุนายน 2558 แล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.15 พิจารณาคำขออนุมัติงบประมาณเงินรายได้ ประจำปีงบประมาณ พ.ศ. 2559**

รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า ฝ่ายแผนยุทธศาสตร์และพัฒนาคุณภาพได้ดำเนินการจัดทำคำขออนุมัติงบประมาณเงินรายได้ ประจำปีงบประมาณ พ.ศ. 2559 ตามหลักเกณฑ์ที่มหาวิทยาลัยกำหนด ประกอบกับข้อมูลที่รวบรวมมาจากภาควิชา/หน่วยงาน และสรุปงบประมาณรายจ่าย งบประมาณเงินรายได้ ประจำปีงบประมาณ พ.ศ. 2559 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายแผนยุทธศาสตร์และพัฒนาคุณภาพดำเนินการต่อไป**

**5.16 พิจารณาโครงสร้างการบริหารงานคณะวิศวกรรมศาสตร์ มหาวิทยาลัยขอนแก่น**

รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า ตามที่ฝ่ายแผนยุทธศาสตร์และพัฒนาคุณภาพได้ดำเนินการจัดทำโครงสร้างการบริหารงานคณะวิศวกรรมศาสตร์ มหาวิทยาลัยขอนแก่น เพื่อให้สอดคล้องกับการบริหารงานและสนองตอบต่อพันธกิจใหม่ของคณะผู้บริหารชุดปัจจุบัน จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายแผนยุทธศาสตร์และพัฒนาคุณภาพดำเนินการต่อไป**

**5.17 การคัดเลือกบุคคลเป็นคณะกรรมการกลั่นกรองผลการปฏิบัติราชการ**

รองคณบดีฝ่ายบริหารได้เสนอต่อที่ประชุมว่า ตามข้อ 10(10.1) แห่งประกาศ ก.บ.ม. มหาวิทยาลัยขอนแก่น (ฉบับที่ 1/2554) ลงวันที่ 21 มีนาคม 2554 เรื่อง หลักเกณฑ์และวิธีการประเมินผลการปฏิบัติราชการของข้าราชการพลเรือนในสถาบันอุดมศึกษา สังกัดมหาวิทยาลัยขอนแก่น ได้กำหนดให้มีคณะกรรมการกลั่นกรองผลการปฏิบัติราชการของบุคลากร เพื่อพิจารณาเสนอความเห็นเกี่ยวกับมาตรฐานและความเป็นธรรมของการประเมินผลการปฏิบัติราชการ ผลการประเมินผลการปฏิบัติราชการ กลไกสนับสนุนความโปร่งใส เป็นธรรม และตรวจสอบได้ในการประเมินผลการปฏิบัติราชการ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบแต่งตั้งผู้ดำรงตำแหน่งและบุคคลดังต่อไปนี้ เป็นคณะกรรมการกลั่นกรองผลการปฏิบัติราชการของบุคลากร สังกัดคณะวิศวกรรมศาสตร์**

1. **รองคณบดีฝ่ายบริหาร เป็นประธานกรรมการ**
2. **หัวหน้าภาควิชาวิศวกรรมอุตสาหการ เป็นกรรมการ**
3. **หัวหน้าภาควิชาวิศวกรรมไฟฟ้า เป็นกรรมการ**
4. **รองศาสตราจารย์วินัย ศรีอำพร เป็นกรรมการ**
5. **ผู้ช่วยศาสตราจารย์อาวุธ ยิ้มแต้ เป็นกรรมการ**
6. **หัวหน้าสำนักงานคณบดี เป็นเลขานุการ**

**ทั้งนี้ ให้ฝ่ายบริหารดำเนินการต่อไป**

**ระเบียบวาระที่ 6 เรื่องอื่นๆ**

**6.1 หลักเกณฑ์การจัดสรรเงินบริการวิชาการ 2.5%**

ประธานได้หารือต่อที่ประชุมว่า ตามที่มหาวิทยาลัยขอนแก่นได้หักเงินบริการวิชาการ ของคณาจารย์คณะฯ 5% ของแต่ละโครงการ และจะตัดโอนคืนให้กับคณะฯ 2.5% เมื่อสิ้นปีงบประมาณ คณะฯ จึงได้หารือกับมหาวิทยาลัยขอนแก่นในหลักการตัดโอนคืนเงินบริการวิชาการ 2.5% ให้กับคณะฯ ทันทีและได้รับความเห็นชอบในหลักการเรียบร้อยแล้ว จึงขอหารือต่อที่ประชุมถึง หลักเกณฑ์การจัดสรรเงินบริการวิชาการ 2.5% จากเดิมที่จัดสรรให้ภาควิชาและสำนักงานคณบดีในสัดส่วนที่เท่ากัน

**มติ ที่ประชุมพิจารณาแล้วมีมติเห็นชอบให้รวบรวมและสะสมไว้สำหรับกองทุนวิจัย  
คณะวิศวกรรมศาสตร์**

**6.2 ผู้เข้าร่วมประชุมคณะกรรมการประจำคณะฯ**

ประธานได้หารือต่อที่ประชุมว่า ตามที่ที่ประชุมคณะกรรมการบริหารมหาวิทยาลัยขอนแก่นได้มีแนวปฏิบัติให้ผู้อำนวยการกอง/สถาบัน/สำนัก เป็นผู้เข้าร่วมประชุม จึงขอหารือต่อที่ประชุมถึงการใช้แนวปฏิบัติเดียวกันนี้กับที่ประชุมคณะกรรมการประจำคณะฯ

**มติ ที่ประชุมพิจารณาแล้วมีมติให้หัวหน้างาน/สำนัก เตรียมความพร้อมสำหรับการเข้าชี้แจงต่อที่ประชุม แต่จะพิจารณาให้เข้าชี้แจงเป็นคราวๆ ไป**

**6.3 การบริหารจัดการทรัพยากรน้ำ**

รองศาสตราจารย์วินัย ศรีอำพร ได้หารือต่อที่ประชุมว่า เนื่องด้วยสถานการณ์น้ำในประเทศเริ่มจะเข้าสู่ภาวะวิกฤติภัยแล้ง จึงขอความร่วมมือภาควิชา/หน่วยงานควบคุมการใช้ทรัพยากรน้ำ โดยเฉพาะการรดน้ำต้นไม้ อาจใช้วิธีรดน้ำต้นไม้แบบวันเว้นวันได้ จึงขอหารือต่อที่ประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการจัดส่งหนังสือแจ้งภาควิชาต่อไป**

**เลิกประชุมเวลา 16.00 น.**

**(นางวรรณภา ไชยเสนา)**

**เลขานุการที่ประชุมฯ**

**นายภาณุพงศ์ ต.ประเสริฐ**

**นางสาวทิพากร ชัยสงค์**

**ผู้ช่วยจดบันทึกรายงานการประชุม**